27/04/2010 | Administración LocalMunicipal
Santiago de Compostela
Concellarías de Benestar Social e Igualdade. Área de Acción Social
Aprobación das bases e convocatoria para o outorgamento de autorización de cesión de espazos e recursos da Casa das Asociacións de Benestar Social do concello de Santiago de Compostela a entidades ou asociacións de Santiago de Compostela

A Xunta de Goberno Local na sesión ordinaria que tivo lugar o día 16 de marzo de 2010 acordou aprobar as bases e convocatoria para o outorgamento de autorización de cesión de espazos e recursos da casa das asociacións de Benestar Social do Concello de Santiago de Compostela (CABES), a entidades ou asociacións de Santiago de Compostela, xunto cos impresos de solicitudes sinalados como Anexos I, II e III, e así proceder á apertura do prazo para que as entidades ou asociacións interesadas presenten as solicitudes das autorizacións correspondentes, segundo o procedemento regulado no citado documento. As solicitudes de autorización de cesión de espazos farase por escrito mediante o impreso de solicitude que se achega como Anexo I e acompañada da documentación requerída na base QUINTA. As solicitudes poderán empezar a presentarse no rexistro xeral do Concello a partires do mesmo día da publicación do presente anuncio no Boletín Oficial da Provincia. As Bases e o modelo oficial de solicitudes, independentemente da súa publicación no BOP, estarán a disposición de todos os interesados na sede municipal de servizos sociais, sita na rúa Isaac Díaz Pardo, 4 (zona Galeras), así como na páxina web do Concello de Santiago de Compostela (www.santiagodecompostela.org). Santiago de Compostela, 12 de abril de 2010. O Alcalde, Xosé A. Sánchez Bugallo. A Casa das Asociacións de Benestar Social de Santiago de Compostela (CABES) é un equipamento público adscrito ó Concello de Santiago de Compostela e dependente da Concellaría de Benestar Social e configúrase como un centro municipal de xestión directa que proporciona os recursos e servizos necesarios para impulsar a participación social, fomentar o asociacionismo e a coordinación interasociativa, co fin de acadar un maior nivel de benestar social. Co obxecto de definir, regular e establecer o réxime organizativo interno da mesma, aprobouse a “Ordenanza Reguladora do Funcionamento da Casa das Asociacións de Benestar Social”, por acordo do Pleno da Corporación o día 31 de xullo de 2008, e foi publicada no BOP da Coruña do 30 de abril de 2009. Nos apartados 3 e 4 do art.11 de dita Ordenanza faise referencia á necesidade de completala coa publicación das bases que rexerán o desenvolvemento do procedemento de solicitude, de cada unha das modalidades de cesión. O outorgamento das autorizacións rexeranse polas seguintes: PRIMEIRA.- Obxecto.- Regular o OUTORGAMENTO DE AUTORIZACIÓN DE CESIÓN E USO dos espazos e recursos da Casa das Asociacións de Benestar Social, a fin de que aquelas entidades ou asociacións que cumpran os requisitos do art.4 da Ordenanza Municipal Reguladora do Funcionamento da CABES, podan dispoñer de sedes e recursos axeitados para o desenvolvemento das súas actividades asociativas e interasociativas, cunha proxección cara á cidade. SEGUNDA.- Obxectivos.- O Centro ofrece os servizos e recursos municipais compartidos no ámbito do Benestar Social que se describen no art. 2 da Ordenanza Municipal, e as entidades ou asociacións autorizadas desenvolverán actividades que lles sexan propias, sen outro límite, que o imposto pola lexislación vixente e os establecidos na resolución autorizatoria. TERCEIRA.- beneficiarias.-.-Poderán ter a condición de usuarias as entidades e asociacións sen ánimo de lucro cuxos fins ou obxecto social sexan coincidentes co obxecto da convocatoria, e reunir os requisitos sinalados no apartado 2 do art. 2 da Ordenanza Municipal. CUARTA.- Obrigas.- As entidades ou asociacións que resulten beneficiarias da autorización para a cesión e uso das dependencias das Casa das Asociacións como sede social, están obrigadas a aceptar e cumprir as obrigas e condicións de uso estabelecidas nas presentes bases e na Ordenanza Municipal Reguladora do uso da Casa das Asociacións, así como casqueira outra obriga ou condición que poida estabelecerse na resolución de outorgamento de autorización. QUINTA.- Solicitudes e documentación.- As solicitudes de autorización de cesión de espazos como sede, farase por escrito mediante o impreso de solicitude que se acompaña como Anexo I, e acompañaranse da seguinte documentación: - 1.1.- Estatutos ou normas de funcionamento da entidade e ano de constitución da mesma. - 1.2.- Xustificante da inscrición no Rexistro Municipal de Asociacións, Rexistro Autonómico ou Nacional ao efecto, que se comprobara de oficio a través do Rexistro Municipal de Asociacións no primeiro caso. - 1.3.- Memoria de actividades do último ano. - 1.4.- No caso das Asociacións, declaración xurada realizada polo/a representante legal da mesma, na que se indique o número de persoas asociadas que figuran no Libro Rexistro de Socios e Socias debidamente dilixenciado, conforme as exixencias marcadas na Lei 1/2002 de 22 de marzo reguladora do dereito de asociación e Real Decreto 1497/2003 polo que se aproba o rexistro nacional de asociacións. O Concello de Santiago resérvase a facultade de solicitar en calquera momento, a presentación do Libro Rexistro de Socios e Socias, ó obxecto de realizar as comprobacións necesarias para a correcta valoración da solicitude do uso das dependencias obxecto de autorización. - 2.1.- Situación actual do espazo que utilizan como sede. - 2.2.- Acreditación dos locais nos que desenvolveu a actividade no último período. SEXTA.- Criterios que rexerán a concesión da autorización de cesión de espazo como sede.-l Os criterios serán os que a continuación se describen e que se baremarán segundo o indicado, podendo acadar ata un máximo de 30 puntos: 1.- Grao de incidencia da entidade na cidadanía e na sociedade compostelá (ata 14 puntos), que se medirá a través de: 1.1. - Número de persoas asociadas ou asociacións que forman parte da federación (ata 4 puntos): 1.1.1.- No caso das asociacións (ata 4 puntos):  De 1 a 10 asociados/as: 1 punto  De 11 a 50 asociados/as: 2 puntos  De 51 a 100 asociados/as: 3 puntos  Máis de 100 asociados/as: 4 puntos 1.1.2.- No caso das federacións (ata 4 puntos):  De 1 a 5 entidades: 1 punto  De 6 a 10 entidades: 2 puntos  De 11 a 15 entidades: 3 puntos  Máis de 15 entidades: 4 puntos.1.2.- Antigüidade da entidade (ano natural completo) (ata 4 puntos):  De 2 a 5 anos: 1 punto  De 6 a 10 anos: 2 puntos  De 11 a 15 anos: 3 puntos  Máis de 15 anos: 4 puntos 1.3.- Desenvolvemento anual de servizos, programas ou actividades da entidade (ata 4 puntos):  - Servizos ou programas: 4 puntos  Actividades habituais: 2 puntos  Actividades puntuais: 1 punto 1.4.- Nº de persoas beneficiarias das súas actividades (ata 2 puntos):  Ata 100 persoas: 1 punto  Máis de 100 persoas: 2 puntos 2.- Obxectivos dos proxectos e a súa relación coa promoción de valores positivos na cidadanía (ata 4 puntos) - Promover o principio de non discriminación: 1 punto. - Promover a cooperación e a solidariedade: 1 punto. - Promover o traballo en rede ou comunicación interasociativa: 1 punto. - Programar dende un enfoque interasociativo: 1 punto.3.- A pertenza a Consellos de Participación Municipais, redes ou plataformas interasociativas, e a participación activa nos mesmos (ata 12 puntos): - Pertenza ao Consello municipal de Servizos Sociais.8 puntos - Pertenza aos Consellos municipais de muller, maiores e emigración/ inmigración: 2 puntos - Pertenza a redes ou plataformas interasociativas: 2 puntos SÉTIMA.- Tratamento das solicitudes.- Todos os documentos formalizaranse en orixinal e unha copia, debéndose presentar no Rexistro Municipal do Concello de Santiago. Se as solicitudes non reunise a documentación esixida ou complementaria, requirirase á entidade interesada para que no prazo de 10 días se emenden as faltas; apercibíndolle de que, en caso contrario, considerarase que desiste da solicitude correspondente. OITAVA.- Resolución da solicitude.- As solicitudes serán estudadas por unha Comisión de Valoración, integrada polo persoal técnico municipal do Area de Acción Social designado ao efecto. Dita Comisión formulará a súa proposta para que a/o Concelleira/o – Delegada/o do Área de Benestar Social resolva a concesión, ou non, das autorizacións de cesión de espazo nas dependencias da Casa das Asociacións de Benestar Social, destinadas a uso das Asociacións. A resolución da/o Concelleira/o –Delegada/o do Área de Benestar Social que aprobe a cesión de uso de espazos ás entidades na Casa das Asociacións, estabelecerá todas as condicións ás que queda sometida o outorgamento da autorización. Tamén especificará o local adxudicado a cada entidade beneficiaria, e adxudicarase un mesmo local a varias asociacións para que o compartan. Esta adxudicación, que é discrecional, terá en conta criterios de oportunidade (como a actividade da asociación, os/as usuarios/as) Tamén concretará a data en que comezará a ter efectos, e dicir, na que se fará efectiva a ocupación dos espazos cuxo uso se autoriza. Esta mesma resolución estabelecerá unha Lista de agarda, que recollerá aquelas entidades ou asociacións que cumprindo os requisitos, non tiveran espazo na Casa das Asociacións nese momento, para o seu posterior ingreso, si xorden vacantes, nas dependencias da Casa. O prazo máximo para resolver o procedemento será de dous meses. Poderá considerarse desestimada a solicitude no caso de non notificarse resolución dentro dese prazo. NOVENA.- Condicións da autorización.-  O uso dos espazos destinados ás entidades poderá ser compartido con outra Asociación, segundo determine a resolución pola que se outorgue a citada autorización, que estabelecerá as condicións ás que se somete a mesma.  NATUREZA.- Esta autorización de uso outorgarase con carácter gratuíto e en precario, o que supón dun lado que, a asociación autorizada non deberá aboar ó Concello renda algunha polo uso do espazo cuxo uso se autoriza, e doutro que o Concello de Santiago poderá en calquera momento revogar esa autorización, en caso de necesidade xustificada do mesmo, aceptando a entidade a revogación unilateral polo Concello sen dereito a indemnización.  OBXECTO.- Ademais desa autorización de uso, o Concello de Santiago permitirá á entidade beneficiaria a utilización de espazos e elementos comúns da CABES, previa aprobación, pola Dirección do Centro e a Comisión designada ó efecto, do calendario de actividades; debendo solicitar, á Dirección da Casa, o uso de espazos comúns, e a quen corresponda, a aprobación da proposta.  OBRAS.- A entidade non poderá facer obra algunha na dependencia cuxo uso se autoriza.  GASTOS.- Os gastos de mantemento do espazo obxecto de autorización (luz, calefacción, auga, teléfono- cota mínima-) correrán a cargo do Concello de Santiago, nembargante a entidade comprometerase a manter limpo o espazo físico asignado, así como a asumir os gastos de oficina derivados do uso das instalacións.  CONDICIÓNS DE USO.- A entidade ou asociación coidará e velará polo correcto uso do espazo cuxo uso lle foi autorizado, comprometéndose a utilizalo segundo a súa natureza e entregalo no estado en que se recibe. O Concello de Santiago queda exento de toda responsabilidade derivada da ocupación do espazo, asumindo a entidade ou asociación as responsabilidades derivadas das súas actividades, que se axustaran en cada caso á normativa en materia de seguridade, accidentes e responsabilidade civil. Non poderán, baixo ningún concepto, permitir o uso do espazo asignado, a persoas ou entidades distintas á asociación, nin autorizar ou tolerar que se desenvolvan actividades que non fosen organizadas, promovidas baixo a supervisión e responsabilidade dos órganos directivos da propia Asociación ou Dirección da casa, si así se convén, nin por tanto empregar o local con ánimo de lucro. A entidade ou asociación estará obrigada a aceptar e cumprir as obrigas e condicións de uso establecidas nas presentes bases, na Ordenanza Municipal reguladora do Funcionamento da CABES, así como calquera outra obriga ou condición que poida establecerse no resolución de outorgamento da autorización.  DURACIÓN DA AUTORIZACIÓN.- A duración desta autorización e dun ano, prorrogable por acordo expreso por períodos anuais e ata un prazo máximo de catro anos. Transcorrido o prazo fixado e as súas prórrogas, a Concellería de Benestar Social estudará, segundo as necesidades, a posibilidade de outorgar unha nova autorización.  EXTINCIÓN ANTICIPADA DA AUTORIZACIÓN.- No obstante do estabelecido na cláusula anterior o Concello resérvase a facultade de rescatar o uso do local no caso de necesidade xustificada do mesmo, debendo avisar desta circunstancia cunha antelación dun mes, de conformidade coa normativa que resulte de aplicación. Ademais do rescate, son causas que motivan a resolución anticipada desta autorización as seguintes: a) A suspensión da entidade ou asociación pola autoridade competente ou a disolución por acordo dos seus compoñentes. b) A non utilización da Casa das Asociacións para os fins específicos das entidades ou asociacións de Benestar Social, e da propia casa. c) O incumprimento grave por parte das entidades ou asociacións das obrigas estabelecidas na resolución de autorización e, no seu caso, nas da Ordenanza Municipal reguladora do funcionamento da Casa das Asociacións. d) A non utilización de xeito habitual e continuo dos servizos que ofrece a Casa. e) A renuncia voluntaria. f) A imposición desa sanción como resultado de aplicar o réxime sancionador. Nº Usuario: A asociación Denominación da asociación ou colectivo CIF Tlf. Fax Correo electrónico Nome e apelidos DNI Relación coa asociación Dirección C. P. Localidade Tlf. Tlf. móbil Correo electrónico Solicita lle sexa concedido a “Casa das Asociacións de Benestar Social” de Santiago de Compostela como domicilio social á Asociación legalmente constituída e cuxos fins son: As persoas solicitantes coñecen, aceptan e se comprometen a cumprir as normas de uso do centro, asumindo as responsabilidades derivadas das súas actividades, e axustaranse, en cada caso, á normativa en materia de seguridade, accidentes e responsabilidade civil. Santiago de Compostela, de de 20 Sinatura da persoa representante Selo da Asociación Esta solicitude pode remitirse ó Concello de Santiago de Compostela por calquera medio habilitado para elo. Con anterioridade á presentación desta solicitude tense que cumprimentar e presenta a solicitude de usuario. Conforme á lexislación vixente os datos incluídos no formulario formarán parte dun arquivo automatizado propiedade do Concello de Santiago de Compostela. Para exercer o dereito de acceso, modificación ou cancelación pode dirixirse por escrito á Concellería de Benestar Social. Nº Usuario: Denominación da asociación / federación ou colectivo CIF Tlf. Fax Correo electrónico Nome e apelidos DNI Relación coa asociación Dirección C. P. Localidade Tlf. Tlf. móbil Correo electrónico Marcar o tipo de espazo necesario:  Sala de usos múltiples  Ximnasio  Sala de reunións  Arquivo  Despacho atención público  Despacho  Espazo expositivo Sinalar materiais e recursos necesarios para a celebración da actividade: Denominación da actividade Tipo de actividade (curso, taller, asemblea…) Data de inicio Data de finalización Horario de celebración Horario para organización Nº de asistentes A persoas solicitantes coñecen, aceptan e se comprometen a cumprir as normas de uso do centro, asumindo as responsabilidades derivadas das súas actividades, que se axustarán en cada caso á normativa en materia de seguridade, accidentes e responsabilidade civil. Santiago de Compostela, de de 20 Sinatura da persoa representante Selo da asociación Esta solicitude pode remitirse o Concello de Santiago de Compostela por calquera medio habilitado para elo. Con anterioridade á presentación desta solicitude tense que cumprimentar e presentar a solicitude de usuario. Conforme á lexislación vixente os datos incluídos no formulario formarán parte dun arquivo automatizado propiedade do Concello de Santiago de Compostela. Para exercer o dereito de acceso, modificación ou cancelación pode dirixirse por escrito á Unidade de Participación Cidadá. Nome e apelidos Documento identidade Dirección C. P. Localidade Tlf. Tlf. móbil Correo electrónico Nacionalidade Membro dalgunha asociación ou colectivo  No  Sí (indicar cal) Denominación da actividade Datas da celebración Horario da celebración Ref. ¿A través de qué medio informouse desta actividade? As persoas solicitantes coñecen, aceptan e se comprometen a cumprir as normas de uso do centro. Santiago de Compostela, de de 20 Sinatura da persoa representante Selo da asociación Esta solicitude pode remitirse ó Concello de Santiago de Compostela por calquera medio habilitado para elo. Conforme á lexislación vixente os datos incluídos no formulario formarán parte dun arquivo automatizado propiedade do Concello de Santiago de Compostela. Para exercer o dereito de acceso, modificación ou cancelación pode dirixirse por escrito á Unidade de Participación Cidadá.